Sam

*Bilag 2*

**Inspirationspapir til forberedelse af samtale mellem medarbejder og leder i forbindelse med opgaveoversigten**

**Nedenstående kan bruges som inspiration for de overvejelser, den enkelte medarbejder gør sig inden drøftelsen med lederen om den *foreløbige* opgaveoversigt:**

*NB: Nedsat tid – der skal være opmærksomhed på en rimelig balance mellem undervisning, forberedelse, evaluering og andre opgave.*

**Undervisning**

* Hvordan er undervisningen fordelt over året?
* Er der pædagogisk sammenhæng i din fagfordeling?

**Understøttende undervisning**

* Hvilke forventninger er der til niveau og omfang af samarbejde, forberedelse og efterbehandling i forbindelse med den understøttende undervisning?

**Forberedelsestid**

* Hvilket behov og forventninger er der til omfang af individuel og fælles forberedelse, efterbehandling m.m. af din undervisning?

 **Skole-hjem-samarbejde**

* Elevsamtaler? Hvor mange, hvilke rammer, særlige krav om indhold?
* Forventninger til skole-hjem-samarbejdet? Er der elever, hvor der er et øget behov for samarbejde med hjemmet?

**Teamsamarbejde**

* Hvor mange teams er du involveret i?
* Hvilke forventninger til omfang og niveau af samarbejdet er der?

**Klasselæreropgaven**

* Hvor mange elever, er du klasselærer for og hvilke inklusionsbehov/særlige behov er der?
* Hvilke forventninger er der til rollen som klasselærer?
* Er opgaven fordelt på flere og er der her udarbejdet en ansvarsfordeling?

**Andre opgaver (tilsyn, vejledning m.m.)**

* Findes der en beskrivelse for den/de konkrete opgave(r)? og forventning til omfang?
* Hvordan er der skemateknisk skabt mulighed for at løse opgaven?
* Kursusvirksomhed: hvordan er der taget højde for opgavens samlede omfang (kursustid, forberedelse, prøver transport mm.)?

**Undervisningsopgaver, hvor arbejdet ligger som en samlet klump på et bestemt tidspunkt på året.**

* Hvordan er der taget højde for, at der er opgaver, der fylder meget i en bestemt periode?